Ο **Οκάρο Γουάιτ** (Μπρούκλιν, 13 Αυγούστου 1990), είναι Αμερικανός καλαθοσφαιριστής. Με ύψος 2,06 μ. αγωνίζεται ως πάουερ φόργουορντ στη Λοκομοτίβ Κουμπάν. Στην Ελλάδα έχει υπάρξει μέλος του Άρη και του Παναθηναϊκού, ενώ επίσης έχει αγωνιστεί στην αναπτυξιακή λίγκα του ΝΒΑ, την Ιταλία και τη Ρωσία.

Σταδιοδρομία
------------

Ο Γουάιτ φοίτησε στο λύκειο Clearwater High School και κατά το τελευταίο του έτος, αναδείχθηκε κορυφαίος καλαθοσφαιριστής της τοπικής κομητείας. Το 2010, ξεκίνησε τις σπουδές του στο πανεπιστήμιο Φλόριντα Στέιτ, όπου στα τέσσερα χρόνια που αγωνίστηκε στο αμερικάνικο κολεγιακό πρωτάθλημα, είχε μέσο όρο 10,1 πόντων και 5,1 ριμπάουντ. Οι 1.402 πόντοι που πέτυχε σε 139 αγώνες, τον κατέταξαν στην 16η θέση των κορυφαίων σκόρερ στην ιστορία της ομάδας του, τα 704 ριμπάουντ στην 14η αντίστοιχη θέση και τα 107 κοψίματα στη δέκατη θέση των κορυφαίων μπλοκέρ του Φλόριντα Στέιτ. Καλύτερη του χρονιά με το πανεπιστήμιο ήταν το 2014, όταν είχε μέσο όρο 13,6 πόντων και 6,8 ριμπάουντ με 51,4% στα δίποντα και 80% στις βολές.

Το καλοκαίρι του 2014, συμμετείχε στο Summer League του NBA με τη φανέλα των Μέμφις Γκρίζλις, όπου σε πέντε αγώνες είχε μέσο όρο 8,2 πόντων και 2,6 ριμπάουντ. Παρ' όλα αυτά, στα τέλη Ιουλίου του 2014, υπέγραψε συμβόλαιο με την ιταλική Βίρτους Μπολόνια, όπου αγωνίστηκε στη Serie A καταλαμβάνοντας την όγδοη θέση του πρωταθλήματος. Ο Γουάιτ είχε μέσο όρο 12,1 πόντους και 6,8 ριμπάουντ σε 33 αγώνες.

Στις αρχές Αυγούστου του 2015, η ομάδα του Άρη Θεσσαλονίκης ανακοίνωσε την απόκτηση του Γουάιτ. Με τη φανέλα των "κίτρινων" κατέκτησε την τρίτη θέση στην κανονική περίοδο του ελληνικού πρωταθλήματος, όπου αναδείχθηκε Πιο θεαματικό παίκτη και μπήκε στην καλύτερη πεντάδα του πρωταθλήματος. Με τον Άρη μέτρησε συνολικά στην Ελλάδα 36 αγώνες με 13.9 πόντους, 7.31 ριμπάουντ, 1,5 ασίστ και 1.5 κλεψίματα κατά μέσο όρο. Επίσης στο Γιούροκαπ μέτρησε σε 16 αγώνες, 11 πόντους και 6.4 ριμπάουντ.

Μετά από δύο NBA Summer League με την ομάδα των Μαϊάμι Χιτ, υπέγραψε συμβόλαιο δύο μηνών στην ομάδα της Φλόριντα τον Ιούλιο του 2016. Τον πρώτο χρόνο του εκεί αγωνίστηκε στην αναπτυξιακή λίγκα NBDL, με τους Σιούξ Φολς Σκάι Φορς, έχοντας σε 23 αγώνες 18,4 πόντους και 8.7 ριμπάουντ κατά μέσο όρο. Στις 17 Ιανουαρίου 2017, αγωνίστηκε για πρώτη φορά στους Χιτ, λόγω των πολλών τραυματισμών της ομάδας. Συνολικά, έπαιξε και στα 35 παιχνίδια που ολοκλήρωσαν εκείνη τη σεζόν έχοντας 2.8 πόντους και 2.3 ριμπάουντ κατά μέσο όρο. Στις 15 Νοεμβρίου 2017 σπάει το πόδι του και μένει αρκετό καρό εκτός αγώνων. Στις 18 Μαρτίου 2018, υπογράφει στους Κλίβελαντ Καβαλίερς ωστόσο τον Αύγουστο τον άφησαν ελεύθερο χωρίς να αγωνιστεί ιδιαίτερα. Τον Δεκέμβριο του 2018, επιστρέφει με τη θυγατρική ομάδα των Ουίζαρντς στην G League. Τον Γενάρη του 2019 μετακόμισε στους Λονγκ Άιλαντ Νετς αλλά δύο μήνες μετά, στις 7 Μαρτίου 2019, υπέστη νέο σοβαρό τραυματισμό στον αστράγαλο. Από τότε μέχρι και το φθινόπωρο του 2020 δεν αγωνίστηκε σε κανένα παιχνίδι.

Στις 31 Αυγούστου 2020, συμφώνησε με τη ρωσική Ούνικς Καζάν, όπου βρήκε ξανά τον προπονητή Δημήτρη Πρίφτη. Στο Γιούροκαπ της σεζόν μέτρησε 10,1 πόντους, 5,4 ριμπάουντ και 46% στα σουτ εντός πεδιάς, βοηθώντας τη ρωσική ομάδα να επιστρέψει στην Ευρωλίγκα της σεζόν 2021-22. Στην VTB Λίγκα, μέτρησε 11,7 πόντους, 5,2 ασίστ σε 26 αγώνες.

Στις 14 Ιουλίου 2021, ανακοινώθηκε από τον Παναθηναϊκό, για τα επόμενα 1+1 χρόνια. Με αυτή τη συμφωνία, συνυπάρχει για τρίτη φορά στην καριέρα του με τον προπονητή Δημήτρη Πρίφτη, μετά τον Άρη και την Ούνικς. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 6 Φεβρουαρίου 2022 κόντρα στη Λάρισα, ξεπέρασε τους 600 πόντους και τα 300 ριμπάουντ στην 46η εμφάνιση του στο Πρωτάθλημα Ελλάδας. Συνολικά τη σεζόν 2021-22, αγωνίστηκε σε 29 αγώνες στην Ευρωλίγκα με 8.4 πόντους και 3.7 ριμπάουντ, σε 23 λεπτά συμμετοχής, ενώ στο Πρωτάθλημα Ελλάδας είχε σε 32 αγώνες 11.5 πόντους και 5.3 ριμπάουντ.

Στις 15 Οκτωβρίου 2022, υπέγραψε στους Μπουλς, αποδεσμεύτηκε και συνέχισε στη θυγατρική τους ομάδα, Ουίντι Σίτι Μπουλς, της Αναπτυξιακής Λίγκας του ΝΒΑ.

Στις 26 Ιανουαρίου 2023, επέστρεψε στη Ρωσία αυτή τη φορά για λογαριασμό της Λοκομοτίβ Κουμπάν. Με την «Λόκο», μέτρησε 8.8 πόντους, 4.8 ριμπάουντ και 1.2 ασίστ ανά ματς σε 21 συμμετοχές στην VTB, ενώ έφτασε μέχρι τους τελικούς όπου ηττήθηκε από την Ούνικς Καζάν με 4-1. Τον Ιούνιο του 2023, ανανέωσε με την ομάδα για ακόμα ένα χρόνο.

Τίτλοι-Διακρίσεις
-----------------

### Συλλογικοί

#### Παναθηναϊκός

* Σούπερ Καπ Ελλάδας: (2021)

### Ατομικοί

* Καλύτερη πεντάδα στο Πρωτάθλημα Ελλάδας: (2016)
* Πιο θεαματικός παίκτης στο Πρωτάθλημα Ελλάδας: (2016)
* All Star NBDL: (2017)

Παραπομπές
----------

1. ↑  «All-Pinellas County boys basketball team | Tampa Bay Times». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 9 Αυγούστου 2015.
2. ↑  «Okaro White Stats - Sports-Reference.com». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 9 Αυγούστου 2015.
3. ↑  «Okaro White 2014 NBA Draft Player College Stats - ESPN». Αρχειοθετήθηκε από το πρωτότυπο στις 26 Μαρτίου 2016. Ανακτήθηκε στις 9 Αυγούστου 2015.
4. ↑  Florida State's Okaro White earns invite to Grizzlies training camp
5. ↑  Okaro White Signs Contract With Virtus Bologna
6. ↑  Ο Άρης πήρε αμυντικό ογκόλιθο - Contra.gr
7. ↑  Βραβεύονται οι καλύτεροι στην κλήρωση της Basket League.
8. ↑  «ΥΠΕΓΡΑΨΕ ΣΤΟΥΣ HEAT Ο OKARO WHITE». Αρχειοθετήθηκε από το πρωτότυπο στις 17 Ιουλίου 2016. Ανακτήθηκε στις 16 Ιουλίου 2016.
9. ↑  www.allaboutaris.com. «Έσπασε το πόδι του και μένει στα... πιτς ο Ουάιτ». *www.allaboutaris.com*. Αρχειοθετήθηκε από το πρωτότυπο στις 17 Δεκεμβρίου 2017. Ανακτήθηκε στις 17 Απριλίου 2020.
10. ↑  «Οκάρο Γουάιτ : Υπέγραψε 10ήμερο συμβόλαιο με τους Κλίβελαντ Καβαλίερς». *to10.gr*. 18 Μαρτίου 2018. Ανακτήθηκε στις 17 Απριλίου 2020.
11. ↑  «Καβαλίερς: Άφησαν ελεύθερο τον Οκάρο Ουάιτ!». *Eurohoops*. 6 Αυγούστου 2018. Ανακτήθηκε στις 17 Απριλίου 2020.
12. ↑  team, Onsports (21 Νοεμβρίου 2018). «Υπογράφει στους Ουίζαρντς ο Οκάρο Ουάιτ». *Onsports.gr*. Ανακτήθηκε στις 17 Απριλίου 2020.
13. ↑  ««Πέταξε» και πάλι ο Οκάρο Γουάιτ, συνεχίζει στη G-League». *to10.gr*. 5 Ιανουαρίου 2019. Ανακτήθηκε στις 17 Απριλίου 2020.
14. ↑  «Ο Οκάρο Ουάιτ κυνήγησε το όνειρο αλλά έζησε έναν εφιάλτη». *www.gazzetta.gr*. Ανακτήθηκε στις 17 Απριλίου 2020.
15. ↑  Αυγ. 2020 12:20, Επιμέλεια: Αλέξανδρος Τρίγκας Δημοσίευση: 31. «Ο Οκάρο Γουάιτ στην Ούνικς του Δημήτρη Πρίφτη». *www.sport24.gr* (στα Αγγλικά). Ανακτήθηκε στις 11 Σεπτεμβρίου 2020.
16. ↑  «Παναθηναϊκός: Παίκτης του ο Οκάρο Ουάιτ!». *Eurohoops*. 14 Ιουλίου 2021. Ανακτήθηκε στις 14 Ιουλίου 2021.
17. ↑  «Ουάιτ & Πρίφτης: Ξανά μαζί γιατί χώρια δεν μπορούν... | Gazzetta». *www.gazzetta.gr*. Ανακτήθηκε στις 14 Ιουλίου 2021.
18. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
19. ↑  «Ο Νέντοβιτς «άγγιξε» το ιστορικό, «πράσινο» ρεκόρ του Ουίλκινς». *- Ε.Σ.Α.Κ.Ε*. Ανακτήθηκε στις 7 Φεβρουαρίου 2022.
20. ↑  «Οκάρο Ουάιτ: Υπέγραψε στους Μπουλς, αποδεσμεύτηκε και συνεχίζει στη θυγατρική». *Eurohoops*. 15 Οκτωβρίου 2022. Ανακτήθηκε στις 7 Νοεμβρίου 2022.
21. ↑  «Οκάρο Ουάιτ: Ανακοινώθηκε από τη Λοκομοτίβ Κουμπάν και επέστρεψε στη VTB (pic)». *Eurohoops*. 26 Ιανουαρίου 2023. Ανακτήθηκε στις 26 Ιανουαρίου 2023.
22. ↑  «Ανανέωσε με τη Λοκομοτίβ Κουμπάν ο Οκάρο Γουάιτ». *basket-for-all.com*. 23 Ιουνίου 2023. Ανακτήθηκε στις 27 Ιουνίου 2023.

Πηγές
-----

* Okaro White Biography - Florida State Seminoles Official Site Αρχειοθετήθηκε 2015-09-10 στο Wayback Machine.
* Ανακοίνωσε Οκάρο Γουάιτ ο Άρης! - Pamesports.gr[*νεκρός σύνδεσμος*]
* Okaro White Player Profile, Florida State, NCAA Stats

Εξωτερικοί σύνδεσμοι
--------------------

* Okaro White - Eurobasket
* Okaro White (@owhite10) | Twitter